**MUISTIO**

**Rauman kaupungin opiskeluhuollon ohjausryhmän kokous**

Aika: Keskiviikko 21.10.20

Paikka: Teams

Osallistujat: ~~Leena Kivimäki~~, Johanna Ylikoski (poistui 14.40), ~~Anna Kuromaa~~, Maritta Falin, ~~Päivi Tiesmaa~~, Jaana Ahvenjärvi, Jussi Paavola, Fia Heino, Hanna Viljanen-Lehto, (pj.) ja Sari Ågren (siht.)

1. **Kokouksen avaus**

Puheenjohtaja avasi kokouksen ja totesi osallistujat.

1. **Toisen asteen kuulumisia**

Fia Heino ja Jussi Paavola olivat kutsuttuina kertomassa toisen asteen kuulumisia.

Fia Heino:

Kaikki asiat pyörivät Winnovassa tällä hetkellä koronan ympärillä. Opinnot eivät kaikilla ole edistyneet odotetulla tavalla, mutta tilanne kuitenkin kohtalaisen hyvä. Mennyt kesä oli aiempiin verrattuna erilainen, sillä käyttöön otettiin kesäkuun lopun orientaatioviikko, josta on pääasiassa saatu hyviä kokemuksia ja siihen osallistui 790/ 856 opiskelijasta. Keskeyttämisiä näyttäisi olevan tänä syksynä vähemmän niillä, jotka osallistuivat orientaatioviikkoon. Koronasta huolimatta opiskelijoita on pystytty varsin hyvin pitämään otteessa. ”Kiinnipitämistä” on tehostettu koronan aikana. Psykologiresurssi on kohtuuttoman pieni ja tarvetta olisi huomattavasti enempään. Tuen tarpeita on moninaisia ja haastavia. Laajennettu oppivelvollisuus pohdituttaa. Huolestuttaa vaativan erityisen tuen hakijoiden suuri määrä ja heille sopivien opiskelupaikkojen vähyys. Tuoreessa kartoituksessa näkyi yli sata 8-9. luokan oppilasta Satakunnassa, jotka tulevat tarvitsemaan vaativaa erityistä tukea toisella asteella. Spesia vastaa osaan tarvetta, muttei kuitenkaan riittävästi. Suunnittelussa on ollut nk. hybridimalli, jossa yhteistyötä tehdään tavallisen ja erityisammattioppilaitoksen kesken.

Jussi Paavola:

Korona on aiheuttanut huolta ja murhetta lukiossakin, sillä opinnot tahtovat venyä. Valtion koronarahalla on onneksi saatu erityisopettajaresurssia lisää sekä psykiatrinen sairaanhoitaja kolmeksi päiväksi viikossa. Tänä syksynä ovat ensimmäisen luokan kaksi ensimmäistä jaksoa opiskeltu ohjausryhmissä, joiden myötä ryhmäytyminen on tehostunut. Tulevaisuudessa kuitenkin riittänee ohjausryhmätoiminta ensimmäisen jakson ajaksi. Lukio on päässyt liikkuva -hankkeeseen mukaan. Fleksitunti keskellä päivää otettu käyttöön, ja sen kautta helpotettu painetta iltapäivistä. Opetussuunnitelmatyötä tehdään aktiivisesti. Harmaita hiuksia aiheuttaa laajennettu oppivelvollisuus, varsinkin taloudellisesta näkökulmasta. Opiskeluhuolto on ollut paineistettu tavallista enemmän ja aloittavalle psykiatriselle sairaanhoitajalle on jo ohjattu tapauksia. Psykologin resurssi näyttäytyy kovasti alimitoitettuna myös lukiossa.

1. **Opiskeluhuollon kuulumisia**

Sari kävi läpi lyhyesti opiskeluhuollon kuulumisia.

* Nuorten vanhemmille tarkoitettu ADHD strategiakoulutus on onnistunut hienosti.
* Joulupuuta aloitellaan viikolla 44 ja tietoa on lähdössä lasten ja nuorten kanssa toimiville tahoille pikapuoliin.
* Nuorten mielenterveysasioita käsitelleessä kokoontumisessa päädyttiin lähettämään viestiä suoraan nuorille. Viestissä tehdään näkyväksi kaikki mielenterveystyötä tekevät tahot kaupungissa sekä myös valtakunnalliset apua tarjoavat tahot. Viesti lähtee matkaan Wilman ja sähköpostien kautta viikolla 44.
* Opiskeluhuollon palveluiden käytössä on ruuhkaa

1. **Muiden yhteistyökumppaneiden kuulumiset/ Korona**

Perhekeskus: HPV- rokotukset 5-9. luokan pojille ja niiden toteuttaminen turvallisesti näin korona-aikana pohdituttaa kouluterveydenhuoltoa, sama koskee myös influenssarokotuksia. Huumemallin päivittäminen on käynnissä - korona on vaikeuttanut myös huumemallin toimivuutta. Myös väistötilakoulut, joissa olosuhteet eivät salli mallin toteuttamista, ovat vaikeuttaneet mallin toteutumista.

Lastensuojelu: Nuorten ja vanhempien päihteidenkäyttö räjähti kesällä käsiin, nyt esillä on perheväkivalta. Tällä hetkellä mielenterveyteen liittyvät asiat pinnalla mm. uusien asiakkuuksien, joissa uhataan esim. lapsen henkeä, muodossa. Lastensuojelun paineistuminen tulee näkymään budjetissa. Lastensuojelun hartaana toiveena on, että lähikoulua voitaisiin toteuttaa niin pitkälti kuin ikinä mahdollista.

Varhaiskasvatus: Esiopetuksessa korona ei erityisesti näyttäydy, mutta alkaneen syysloman vaikutukset koronatilanteeseen jännittää. Jonkun verran henkilöstö käynyt testeissä. Kiertävä henkilöstö on ohjeistettu toimimaan yhdessä yksikössä yhtenä päivänä ja välttämään yksikön vaihtamista kesken päivän. Mahdollisesti / tarpeen mukaan otetaan maskit käyttöön. Esiopetustiimit ovat kutsuneet kuraattorit käymään esittelemässä toimintaansa.

Perusopetus: Korona ja jatkuva poikkeusolo kuormittavat kouluja. Henkilökunta ja oppilaat ovat väsyneitä ja normaalioloja kaivataan. Kouluarkea keventävät sosiaaliset tapahtumat puuttuvat.

1. **Kyselyiden yhteenvetoja/ Maritta**

Maritta esitteli Activity Stonesin, Moven ja terveellisyyden, turvallisuuden ja hyvinvoinnin tarkastusten tulosten koonteja. Maritta lähettää diat kaikille osallistujille ja niitä saa hyödyntää. Käytiin keskustelua tuloksista. Ylipaino puhututti, samoin ahdistusoireet. Sovittiin, että jokainen voi tutkia tahollaan tuloksia vielä tarkemmin ja miettiä sopivia toimenpiteitä. Suunniteltiin yhteistyötä kouluterveydenhuollon ja liikkuva koulu -projektiryhmän välille.

1. **Muut asiat**

Ei muita asioita

1. **Seuraava kokous ja kokouksen päättäminen**

Seuraava ohjausryhmä pidetään 24.11. klo 10 Teamsissa. Sari laittaa kutsut kaikille.

Puheenjohtaja päätti kokouksen klo. 14.55.